Tove Ditlevsenová

Tove Irma Margit Ditlevsenová (* 14. december 1917, Kodaň – † 7. marec 1976, Kodaň) bola dánska prozaička a poetka, ktorá publikovala diela rôznych žánrov a bola jednou z najznámejších dánskych autoriek.

Životopis 

Tove Ditlevsenová sa narodila v Kodani a vyrastala v robotníckej štvrti Vesterbro. Zážitky autorky z detstva boli ústredným bodom jej tvorby. Ditlevsenová bola štyrikrát vydatá a rozvedená.

Počas svojho života vydala 29 kníh vrátane poviedok, románov, zbierok básní a memoárov. V jej dielach sa opakovane objavujú témy ženskej identity, pamäti a straty detstva. Básne začala písať vo veku desiatich rokov, svoju prvú básnickú zbierku vydala v dvadsiatich rokoch. V roku 1947 získala popularitu vydaním básnickej zbierky Blinkende Lygter. Ditlevsenová bola tiež autorkou stĺpčeka v týždenníku Familie Journalen, v ktorom odpovedala na listy čitateľov.

Tri z jej kníh, Barndom (doslovne Detstvo), Ungdom (doslovne Mladosť) a Gift (doslovne Závislosť), tvoria autobiografickú trilógiu.

Počas svojho dospelého života Ditlevsenová zápolila s užívaním drog a niekoľkokrát bola hospitalizovaná na psychiatrii, čo je opakujúcou sa témou v jej neskorších románoch. V roku 1976 spáchala samovraždu predávkovaním sa tabletkami na spanie.

Uznanie a vplyv 
Ditlevsenová za život získala množstvo ocenení. V roku 2014 bola zaradená do literárneho kánonu pre dánske základné školy.

Podľa básne Blinkende Lygter (doslovne Blikajúce svetlá) z rovnomennej básnickej zbierky bol pomenovaný dánsky film z roku 2000 Blikajúce svetlá, ktorý režíroval Anders Thomas Jensen a ktorý je v rôznych anketách často označovaný za najobľúbenejší hraný film v Dánsku. Jej román Barndommens gade (Ulica detstva) bol v polovici 80. rokov 20. storočia sfilmovaný a Anne Linnet vydala album s Ditlevsenovej básňami, ktoré Anne sama naspievala. Hudba z albumu bola použitá aj vo filme Barndommens gade (Ulica detstva).

Bibliografia 
 1939 – Pigesind, básne
 1939 – Slangen i Paradiset, básne
 1941 – Man gjorde et barn fortræd, román
 1942 – De evige tre, básne
 1942 – Lille Verden, básne
 1943 – Barndommens gade (Ulica detstva), román
 1944 – Den fulde Frihed, poviedky
 1944 – Det første møde, poviedka
 1946 – For Barnets Skyld, román
 1947 – Blinkende Lygter, básne
 1948 – Dommeren, poviedky
 1948 – Tårer, poviedka
 1952 – En flink dreng, poviedky
 1952 – Paraplyen, poviedky
 1952 – Nattens dronning, poviedka
 1954 – Vi har kun hinanden
 1955 – Jalousi, básne
 1955 – Der bor en pige, báseň
 1955 – Kvindesind, básne
 1958 – Annelise – 13 år, detská kniha
 1959 – Flugten fra opvasken, memoár
 1960 – Hvad nu Annelise?, detská kniha
 1960 – To som elsker hinanden, román
 1961 – Den hemmelige rude, básne
 1963 – Den onde lykke, poviedky
 1963 – Dolken, poviedky
 1967 – Barndom, memoár
 1967 – Ungdom, memoár
 1968 – Ansigterne, román
 1969 – De voksne, básne
 1969 – Det tidlige forår, memoár
 1971 – Gift, memoár
 1973 – Det runde værelse, básne
 1973 – Parenteser, eseje
 1973 – Min nekrolog og andre skumle tanker, eseje
 1973 – Min første kærlighed, memoár
 1975 – Vilhelms værelse, román
 1975 – Tove Ditlevsen om sig selv, memoár
 1978 – Til en lille pige, básne
 2019 – Kærlig hilsen, Tove – Breve til en forlægger, listy (1969-1975)

Ocenenia a granty 

 1942 – štipendium Carla Møllersa
 1942 – štipendium Emmy Bærentzensovej
 1942 – štipendium Astrid Goldschmidtovej
 1945 – štipendium Zväzu spisovateľov
 1945 – štipendium Holgera Drachmanna
 1950 – štipendium Edith Rodeovej
 1952 – štipendium riaditeľa J. P. Lunda a manželky Vilhelmine Buggeovej
 1953 – Autorské štipendium Otta Benzona
 1953 – cestovné štipendium Tagea Brandta
 1954 – Medaila Emila Aarestrupa
 1955 – Tipsmidler
 1956 – De Gyldne Laurbær
 1958 – Pamätné štipendium Jeanne a Henriho Nathansensovcov
 1958 – Pamätné štipendium Mortena Nielsena
 1959 – štipendium verejnej knižnice Forlaget Fremad
 1959 – Cena ministerstva kultúry za detskú knihu Annelise – 13 rokov
 1966 – štipendium rektorky Ingrid Jespersenovej
 1971 – Biblioteksafgiftens top 25 – 10 (v zozname 25 najlepších kníh sa umiestnila na 10. mieste)
 1971 – Cena Sørena Gyldendala
 1975 – Cena Dánskeho zväzu autorov H.C. Andersena Legat
 1975 – Pamätné štipendium Jeanne a Henriho Nathansensovcov
 1999 – 23 rokov po jej smrti mohli čitatelia Politikenu vybrať knihu za „dánsku knihu storočia“. Ditlevsenovej kniha Barndommens gade (Ulica detstva) sa umiestnila na 21. mieste.

Referencie

Iné projekty

Zdroj 

Osobnosti z Kodane
Dánski spisovatelia
Dánski básnici
Obete samovrážd